கேள்வி: கவுஞ்சி பற்றி தகவல் சொல்.
பதில்: படிமம்:AMS-Upper_Palani_Reserve_Forest_copy.jpg கவுஞ்சி (''Kavunji'') என்பது இந்தியா தமிழ்நாடு மாநிலத்திலுள்ள திண்டுக்கல் மாவட்டத்தில் இருக்கும் ஒரு கிராமமாகும். கொடைக்கானல் வட்டத்திலுள்ள மேற்கு தொடர்ச்சி மலையின் மேற்கு முனையில் உள்ள மன்னவனூர் பஞ்சாயத்தில் இக்கிராமம் அமைந்துள்ளது. கொடைக்கானலில் இருந்து 35 கிலோமீட்டர் (22 மைல்) தொலைவில் கவுஞ்சி கிராமம் உள்ளது. கடல் மட்டத்திலிருந்து 1,920 மீட்டர் (6,300 அடி) உயரத்தில், 10°12′26″வடக்கு 77°20′25″கிழக்கு என்ற புவியியல் ஆள்கூறுகளில் இக்கிராம அடையாளப்படுத்தப்படுகிறது. கவுஞ்சி கிராமத்தின் அஞ்சல் குறியீட்டு எண் 624103 என்பதாகும். கவுஞ்சி கிராமத்தில் காய்கறி விவசாயம் முழுமையான வீச்சில் நடைபெறுகிறது என்பது குறிப்பிடத்தக்கது.
கேள்வி: கவுஞ்சி - வரலாறு பற்றி நீங்கள் என்ன அறிந்துள்ளீர்கள்?
பதில்: கவுஞ்சி கிராமத்தில் தமிழ் மொழி கல்வெட்டு ஒன்று உள்ளது. இக்கல்வெட்டு கி.பி. 1091 தேதியிட்டதாக நம்பப்படுகிறது. கவுஞ்சி மக்கள் இந்தக் கல்வெட்டு ஒரு சர்ச்சையின் விவரங்களையும் முடிவுகளையும் தொடர்புபடுத்துகிறது என்று நம்புகின்றனர். இந்தக் கல்வெட்டு 4 அடிக்கு 3 அடி (1.22 மீட்டருக்கு 0.91 மீ) என்ற அளவில் காணப்படுகிறது.
கேள்வி: கவுஞ்சி - குடிநீர் பற்றி தகவல் சொல்.
பதில்: 1999 ஆம் ஆண்டு கவுஞ்சி கிராமத்தில் உள்ள ஒவ்வொரு தெருவிற்கும் தனித்தனி குழாய் இணைப்புடன் கூடிய குடிநீர் வசதியை பாலகேர்சு அறக்கட்டளை இந்த கிராமத்திற்கு நன்கொடையாக வழங்கியது.